Nu e mereu pace şi armonie între membrii grupării Caramitrilor! Cunoscutul activist Andrei Caramitru a fost criticat recent de fraţii săi mai mari, Nuţu şi Sile Caramitru, care îi recomandă puţin mai multă autocenzură când postează pe Facebook.

„Şi noi avem maimuţă, cal şi panteră, dar nu le lăsăm să scrie pe conturile noastre în social media. Sigur, cine nu e tentat să-i răspundă pavianului cu mantie băgând în faţă un macac zburlit? Dar ne place să credem că am depăşit epoca aia a comunicării. Caramitria are şi ea regulile ei”, a declarat Nuţu Caramitru, şeful Caramitrilor din sectorul 5.

Sile Caramitru recunoaşte şi el că Andrei e un pic prea entuziast, dar are o atitudine mai nuanţată faţă de ieşirile acestuia. „Uneori şi mie-mi vine să le dau la duşmani să zacă, boss. Când postez pă feisbuc, degetele mele minte nu are”, a precizat acesta.

